Beitu ekitongore ekirikutaho ebibuuzo ebi kigumize ngu abo boona abu ebigyezo byabo bitaashohora tibaraarugiremu aho. Abeegi b'omwaka ogwa 2017 bakozire kurungi kukira ab'ogwa 2016. Orikukurira ekibiina kya UNEB Mary Okwakol naagira ngu omubaro gw'abeegi abarikushutamira ebibuuzo niguguma nigweyongyera ahansi y'enkora ya Boona Bashome.
Abaishiki baingi baherize ekibiina kya 7 kukira aboojo. Abaishiki abaherize n'obucweka 51 kandi aboojo n'obucweka 48 ahari 100
Oku abeegi bakozire Gureedi y'okubanza: 57,198 Gureedi yakabiri: 293,977 Gureedi yakashatu: 128,573 kandi gureedi ya kana: 91,504 Abataine gureedi: 57,354 abu ebigyezo byabo bitakashohoziibwe ahabw'emicwe etarikwikirizibwa: 2,559
Ekyanga ekya Bugwa-izooba bwa Uganda nikyo kikirizeyo kukora kubi omubibuuzo ebi okurugiirira ahamuhandiiki mukuru wa UNEB San Odong. Za disiturikiti 10 ezikozire kubi niziruga okwo kandi zirimu Bukwo,Tororo,Kayunga,Mbale,Mayuge,Kamuli,Buvuma,Budaka na Bududa.
Amashomero againe enkora ya boona bashome gagumiizemu kusigara enyima ahari ago agataine enkora ya boona bashome. Okukora kubi omumashomero againe enkora egi kuri ahabucweka 11 kandi agatagiine gari ahabucweka 4 ahari 100.
Janet Museveni, minister w’by’obwegyese yashaba abebembezi boona buri omwe kukora omurimo gwe kwongyera ahamutindo gw'okushomesa omumashomero n'okutunguura eby'obwegyese.
Okutoorana abeegi abarikuza kutandika kushoma omusiniya y'okubanza nikwija kubaho kuruga ebiro 24 kuhisya 25 by'okwokubanza 2018 ahari Uganda Manufacturers Association.
lug_Latn lug_Latn kin_Latn lug_Latn kin_Latn lug_Latn lug_Latn